Trump om innreiseforbudet: – Det er sunn fornuft
ARTIKKELEN ER OVER TO ÅR GAMMEL Natt til onsdag norsk tid skal en føderal ankedomstol i San Francisco høre argumentene og avgjøre den videre skjebnen til Donald Trumps innreiseforbud som rammer innbyggere fra syv land. Dette skjer etter at Trumps presidentordre ble tilsidesatt etter at en dommer fredag fastslo at forbudet er i strid med USAs grunnlov – en beslutning som fikk Trump til å rase. Lest denne? Mannen som stanset TrumpFå timer før tirsdagens høring møtte presidenten pressen i Det hvite hus i forbindelse med at en rekke amerikanske sheriffer var på besøk. På spørsmål om hvor langt han er villig til å gå med innreiseforbudet, svarte Trump: – Vi kommer til å ta den gjennom systemet. Det er veldig viktig for landet (...)Vi er nødt til å ha sikkerhet i landet vårt. Vi er nødt til å ha evnen. Når man tar et sted som Syria, så tar man inn alle type mennesker. Husk at IS sa at de skulle infiltrere USA og andre land gjennom innvandring. Kommentar: Besatt av medier han forakter – Og da har vi ikke lov til å være tøffe når folk kommer inn? Forklar det, fortsatte han. Etter tilsidesettelsen fredag har mange benyttet seg av vinduet som åpnet seg for å reise inn i USA. Trump svarte med blant annet å legge ut denne meldingen på Twitter: «Kan bare ikke tro at en dommer ønsker å sette landet vårt i så stor fare. Hvis noe skjer har han og rettssystemet skylden. Folk renner inn. Dårlig!» Trump langet ut: Beskylder mediene for å ignorere terrorangrepPresidenten sa at han håper at saken ikke trenger å tas helt til Høyesterett, men at de likevel er forberedt på at det kan skje. – Vi får se hva som skjer. Flere ganger under den korte pressebriefingen kalte han innreiseforbudet for «sunn fornuft». – Noen ting er lovverk og andre ting er sunn fornuft. Dette er sunn fornuft, sa presidenten før han la til: – Det er ikke til å tro at vi må kjempe i retten for å beskytte landet vårt. Jeg kan ikke tro det, og mange mennesker er enige med oss. Tro meg. Få innsikt: Trump kan tape i splittet Høyesterett
Donald Trump liker svært dårlig at hans innreiseforbud har endt opp i retten, men lover at han ikke kommer til å gi seg.